ದಾವಣಗೆರೆ ಸಾವಿರ ದಾಟಿದ ಸೋಂಕಿತರ ಸಂಖ್ಯೆ ದಾವಣಗೆರೆ: ಜಿಲ್ಲೆಯಲ್ಲಿ ಬುಧವಾರ 96 ಮಂದಿಗೆ ಸೋಂಕು ಇರುವುದು ದೃಢಪಟ್ಟಿದೆ. ಅಲ್ಲಿಗೆ ಒಟ್ಟು ಸೋಂಕು ತಗುಲಿಸಿಕೊಂಡವರ ಸಂಖ್ಯೆ ಸಾವಿರ ದಾಟಿದೆ. ಹರಿಹರ ಕುಂಬಾರ ಓಣಿಯ 98 ವರ್ಷದ ವೃದ್ಧೆ ಸೇರಿ ಏಳು ಮಂದಿ ವೃದ್ಧೆಯರು, 9 ಮಂದಿ ವೃದ್ಧರಿಗೆ ಸೋಂಕು ತಗುಲಿದೆ. ಮೂವರು ಬಾಲಕರು, ಮೂವರು ಬಾಲಕಿಯರಿಗೂ ಕೊರೊನಾ ಕಾಣಿಸಿಕೊಂಡಿದೆ. 18 ವರ್ಷದಿಂದ 59 ವರಷದವರೆಗಿನ 57 ಪುರುಷರು ಮತ್ತು 17 ಮಹಿಳೆಯರು ಸೋಂಕಿಗೆ ಒಳಗಾಗಿದ್ದಾರೆ. ಹರಿಹರ ತಾಲ್ಲೂಕಿನಲ್ಲಿ ಹರಿಹರ ಬಡಾವಣೆ, ಹಳದಿಕೇರಿ, ಹೊಸಪಾಳ್ಯ, ದೇವಸ್ಥಾನ ರಸ್ತೆ, ಅಮರಾವತಿ ಸೇತುವೆ ಬಳಿ, ತಯ್ಯಬ ಶಾಲೆ ಬಳಿ, ಹವಳದ ಬೀದಿ, ಜೆ.ಸಿ. ಬಡಾವಣೆ, ಪ್ರಶಾಂತನಗರ, ಕುಂಬಳೂರು, ಮಲೆಬೆನ್ನೂರು ಹೀಗೆ ವಿವಿಧ ಕಡೆಯ 12 ಮಂದಿಗೆ ಕೊರೊನಾ ಬಂದಿದೆ. ಜಗಳೂರು ತಾಲ್ಲೂಕಿನ ಹೊರಕೆರೆ ಮತ್ತು ಜಗಳೂರು ತಾಲ್ಲೂಕಿನ ಗೊಲ್ಲರ ಹಟ್ಟಿ ನೀರಿನ ಟ್ಯಾಂಕಿ ಬಳಿಯ ತಲಾ ಒಬ್ಬರಿಗೆ ಸೋಂಕು ಕಾಣಿಸಿಕೊಂಡಿದೆ. ಹೊನ್ನಾಳಿ ಪೊಲೀಸ್ ಠಾಣೆ, ಕುಂದೂರು, ನ್ಯಾಮತಿ ಹೊಸಮಳಲಿ, ಹೊನ್ನಾಳಿ ಟಿ.ಎಂ. ರಸ್ತೆ, ಕುಂಕುವ, ಕೆಂಚಿಕೊಪ್ಪ, ಕುಂಬಾರ ಬೀದಿ, ಗುತ್ಯಾಪುರ ಹೀಗೆ ಹೊನ್ನಾಳಿ ಮತ್ತು ನ್ಯಾಮತಿ ತಾಲ್ಲೂಕಿನ ಒಟ್ಟು 12 ಮಂದಿಯಲ್ಲಿ ಸೋಂಕು ಪತ್ತೆಯಾಗಿದೆ. ಚನ್ನಗಿರಿ ತಾಲ್ಲೂಕಿನ ನಲ್ಲೂರಿನಲ್ಲಿ ಇಬ್ಬರಿಗೆ ಕೊರೊನಾ ತಗುಲಿದೆ. ಉಳಿದ 64 ಮಂದಿ ದಾವಣಗೆರೆ ಪಾಲಿಕೆ ಮತ್ತು ತಾಲ್ಲೂಕಿ ವ್ಯಾಪ್ತಿಯವರಾಗಿದ್ದಾರೆ. ಮಾಗನಹಳ್ಳಿ ರಸ್ತೆ, ಎಸ್ಪಿಎಸ್ ನಗರ, ಬಸವರಾಜಪೇಟೆ, ಬಂಬೂಬಜಾರ್, ಕೆಟಿಜೆ ನಗರ, ಎನ್ಆರ್ ರಸ್ತೆ, ಮಿಲ್ಲತ್ ಕಾಲೊನಿ, ರಜಾವುಲ್ಲಾ ಮುಸ್ತಾಫನಗರ, ನೂರಾನಿ ಮಸೀದಿ, ಚಲವಾದಿ ಕೇರಿ, ದೇವರಾಜ ಅರಸು ಬಡಾವಣೆ, ಎಸ್ಒಜಿ ಕಾಲೊನಿಯವರಿದ್ದಾರೆ. ಪಿಜೆ ಬಡಾವಣೆ, ಅಹಮದನಗರ, ವೆಂಕಭೋವಿ ಕಾಲೊನಿ, ಜೆ.ಎಚ್. ಪಟೇಲ್ ಬಡಾವಣೆ, ಎಂಸಿಸಿ ಎ ಬ್ಲಾಕ್, ಎಂಸಿಸಿ ಬಿ ಬ್ಲಾಕ್, ನಿಟುವಳ್ಳಿ, ವಿಜಯನಗರ ಬಡಾವಣೆ, ಜಯನಗರ, ಕೊಟ್ಟೂರೇಶ್ವರ ಬಡಾವಣೆ, ಆನೆಕೊಂಡ, ಕೆ.ಬಿ. ಬಡಾವಣೆ, ಭಗತ್ಸಿಂಗ್ ನಗರ, ಸಿದ್ದೇಶ್ವರ ಬಡಾವಣೆ, ಆಂಜನೇಯ ಬಡಾವಣೆ, ಹೊಂಡದ ರಸ್ತೆ, ಪಿ.ಬಿ. ರಸ್ತೆ, ಕುವೆಂಪುನಗರ, ವಿನಾಯಕ ಬಡಾವಣೆಯಲ್ಲಿಯೂ ಪಾಸಿಟಿವ್ ಕಾಣಿಸಿಕೊಂಡವರಿದ್ದಾರೆ. ಬಸವನಾಳ್, ದೊಡ್ಡ ಬೂದಿಹಾಳ್, ಜರಿಕಟ್ಟೆ, ಕಲಪನಹಳ್ಳಿ ಮುಂತಾದ ಗ್ರಾಮಾಂತರ ಪ್ರದೇಶಗಳಲ್ಲಿ ಸೋಂಕು ಕಂಡು ಬಂದಿದೆ. ಜಿಲ್ಲೆಯಲ್ಲಿ ಒಟ್ಟು ಸೋಂಕಿತರ ಸಂಖ್ಯೆ 1071ಕ್ಕೇರಿದೆ. ಅದರಲ್ಲಿ 641 ಮಂದಿ ಗುಣಮುಖರಾಗಿ ಆಸ್ಪತ್ರೆಯಿಂದ ಬಿಡುಗಡೆಗೊಂಡಿದ್ದಾರೆ. 30 ಮಂದಿ ಮೃತಪಟ್ಟಿದ್ದಾರೆ. ಸಕ್ರಿಯ 400 ಪ್ರಕರಣಗಳಿವೆ. ಏಳು ಮಂದಿ ಐಸಿಯುನಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದಾರೆ. ಧೂಡ ಕಚೇರಿ ಸೀಲ್ಡೌನ್ ಇಲ್ಲಿನ ದಾವಣಗೆರೆಹರಿಹರ ನಗರಾಭಿವೃದ್ಧಿ ಪ್ರಾಧಿಕಾರದ ಧೂಡ ಕಚೇರಿ ಇಬ್ಬರು ಸಿಬ್ಬಂದಿಯಲ್ಲಿ ಕೊರೊನಾ ಸೋಂಕು ಇರುವುದು ಖಚಿತವಾದ ಹಿನ್ನೆಲೆಯಲ್ಲಿ ಕಚೇರಿಯನ್ನು ಸೀಲ್ಡೌನ್ ಮಾಡಿ ಸ್ಯಾನಿಟೈಸ್ ಗೊಳಿಸಲಾಗಿದೆ. ಧೂಡಾ ಅಧ್ಯಕ್ಷ ರಾಜನಹಳ್ಳಿ ಶಿವಕುಮಾರ್, ಆಯುಕ್ತ ಬಿ.ಟಿ. ಕುಮಾರಸ್ವಾಮಿ ಸ್ವಯಂ ಕ್ವಾರಂಟೈನ್ ವಿಧಿಸಿಕೊಂಡಿದ್ದಾರೆ. ಸೋಂಕು ಪತ್ತೆಯಾದವರು ಇಬ್ಬರೂ ಚಾಲಕರಾಗಿರುವುದರಿಂದ ಎರಡೂ ಕಾರುಗಳನ್ನು ಕೂಡ ಸ್ಯಾನಿಟೈಸ್ ಮಾಡಲಾಗಿದೆ ಎಂದು ಬಿ.ಟಿ. ಕುಮಾರಸ್ವಾಮಿ ತಿಳಿಸಿದ್ದಾರೆ.